Miss Universe 2015
„Miss Universe 2015“ 2015-yilning 20-dekabr kuni AQShning Nevada shtati, Las-Vegas shahridagi The AXIS koʻrgazmasida „Miss Universe 2015“ tanlovining 64-tanlovi boʻlib oʻtdi. Bu 2015-yil 14-sentabrda Donald Trampdan „Miss Universe“ tashkilotini sotib olgan WME / IMG mulki ostida oʻtkaziladigan tanlovning ilk soni hisoblanardi. Shunday qilib, bu „XXI Fox“ va „Azteca“ tomonidan tanlovning ingliz va ispan teleradiokompaniyalari sifatida efirga uzatilgan birinchi „Miss Universe“ tadbiridir. Tadbir soʻngida kolumbiyalik Paulina Vega filippinlik Pia Vurtsbaxga „Miss Universe 2015“ tojini tantanali ravishda topshirdi. Bu Filippinning soʻnggi 42 yil ichidagi birinchi gʻalabasi edi. Shu bilab birga mamlakat tanlov tarixidagi uchinchi gʻalabasini qoʻlga kiritdi. Bu yilgi koʻrik-tanlovda 80 mamlakat hamda turli hududdan kelgan ishtirokchilar bellashishdi. Musobaqada Stiv Xarvi boshlovchi sifatida xizmat koʻrsatdi. Roselin Sanches esa sahna ortidagi boshlovchi sifatida ishtirok etdi. Bu yilgi tanlovda mashhur qoʻshiqchilardan biri hisoblangan Charli Put, The Band Perry hamda Seal ishtirok etdi.